CELEX: 32012R1179
Language: da
Date: 2012-12-10 00:00:00
Title: Kommissionens forordning (EU) nr. 1179/2012 af 10. december 2012 om fastsættelse af kriterier for, hvornår nyttiggjort glas ophører med at være affald ifølge Europa-Parlamentets og Rådets direktiv 2008/98/EF

11.12.2012   
            
            
               DA
            
            
               Den Europæiske Unions Tidende
            
            
               L 337/31
            
         KOMMISSIONENS FORORDNING (EU) Nr. 1179/2012
   af 10. december 2012
   om fastsættelse af kriterier for, hvornår nyttiggjort glas ophører med at være affald ifølge Europa-Parlamentets og Rådets direktiv 2008/98/EF
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2008/98/EF af 19. november 2008 om affald og om ophævelse af visse direktiver (1), særlig artikel 6, stk. 2, og
   ud fra følgende betragtninger:
   
               (1)
            
            
               En vurdering af en række affaldsstrømme har vist, at det vil være til gavn for markederne for materialenyttiggørelse af nyttiggjort glas, at der fastsættes specifikke kriterier for, hvornår nyttiggjort glas hidrørende fra affald ophører med at være affald. Sådanne kriterier bør sikre en høj grad af miljøbeskyttelse. Kriterierne bør ikke berøre tredjelandes klassificering af nyttiggjort glas som affald.
            
         
               (2)
            
            
               Rapporter fra Europa-Kommissionens Fælles Forskningscenter (JRC) har vist, at der er et marked for og en efterspørgsel efter nyttiggjort glas til anvendelse som råvare i produktionen af glas. Nyttiggjort glas bør derfor være tilstrækkeligt rent og opfylde de relevante standarder eller specifikationer, der er fastlagt af glasproducenterne.
            
         
               (3)
            
            
               De kriterier, der bestemmer, hvornår nyttiggjort glas ophører med at være affald, bør sikre, at nyttiggjort glas fra en nyttiggørelsesoperation opfylder de tekniske krav, der er fastlagt af glasproducenterne, overholder gældende lovgivning og standarder for produkter og ikke har nogen generelle negative indvirkninger på miljøet eller menneskers sundhed. Rapporter fra Europa-Kommissionens Fælles Forskningscenter viser, at de foreslåede kriterier for det affald, der er til brug som udgangsmateriale i nyttiggørelsesoperationen, for behandlingsprocesserne og -metoderne og for det nyttiggjorte glas, der kommer ud af nyttiggørelsesoperationen, opfylder disse mål, idet de fører til nyttiggjort glas, der ikke har farlige egenskaber og er tilstrækkelig befriet for komponenter, som ikke er glas.
            
         
               (4)
            
            
               For at sikre, at kriterierne bliver overholdt, bør det bestemmes, at det oplyses, når nyttiggjort glas ikke længere er affald, og at der indføres et ledelsessystem.
            
         
               (5)
            
            
               For at give operatørerne mulighed for at tilpasse sig til kriterierne for, hvornår nyttiggjort glas ophører med at være affald, bør der gå en vis tid, inden forordningen finder anvendelse.
            
         
               (6)
            
            
               Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 39 i direktiv 2008/98/EF —
            
         VEDTAGET DENNE FORORDNING:
   Artikel 1
   Genstand
   Denne forordning fastsætter kriterier for, hvornår nyttiggjort glas beregnet til fremstilling af glasmaterialer eller -genstande i en omsmeltningsproces ophører med at være affald.
   Artikel 2
   Definitioner
   I denne forordning gælder definitionerne i direktiv 2008/98/EF.
   Desuden forstås ved:
   1.   »nyttiggjort glas«: glas der fremkommer ved nyttiggørelsen af affaldsglas
   2.   »indehaver«: den fysiske eller juridiske person, der er i besiddelse af nyttiggjort glas
   3.   »producent«: den indehaver, der overfører nyttiggjort glas til en anden indehaver første gang efter, at det nyttiggjorte glas er ophørt med at være affald
   4.   »importør«: en fysisk eller juridisk person, der er etableret i EU og fører nyttiggjort glas, der er ophørt med at være affald, ind i EU's toldområde
   5.   »kvalificeret personale«: personale, der i kraft af erfaring eller uddannelse er kvalificeret til at overvåge og bedømme nyttiggjort glas' egenskaber
   6.   »visuel inspektion«: inspektion af alle dele af en sending nyttiggjort glas ved hjælp af menneskets sanser eller ikke-specialiseret udstyr
   7.   »sending«: et parti nyttiggjort glas, der skal leveres fra en producent til en anden indehaver og kan befinde sig i en eller flere transportenheder, eksempelvis containere.
   Artikel 3
   Kriterier for nyttiggjort glas
   Nyttiggjort glas ophører med at være affald, når alle følgende krav er opfyldt ved overførsel fra producenten til en anden indehaver:
   
               1.
            
            
               Det nyttiggjorte glas, der har undergået en nyttiggørelsesoperation, opfylder kriterierne i bilag I, del 1.
            
         
               2.
            
            
               Det affald, der anvendes i en nyttiggørelsesoperation, opfylder kriterierne i bilag I, del 2.
            
         
               3.
            
            
               Det affald, der anvendes i nyttiggørelsesoperationen, er behandlet i overensstemmelse med kriterierne i bilag I, del 3.
            
         
               4.
            
            
               Producenten har opfyldt kravene i artikel 4 og 5.
            
         
               5.
            
            
               Det nyttiggjorte glas er beregnet til fremstilling af glasmaterialer eller -genstande i en omsmeltningsproces.
            
         Artikel 4
   Overensstemmelseserklæring
   1.   For hver sending nyttiggjort glas udsteder producenten eller importøren en overensstemmelseserklæring, der er udformet som vist i bilag II.
   2.   Producenten eller importøren overdrager overensstemmelseserklæringen til den næstfølgende indehaver af sendingen af nyttiggjort glas. Producenten eller importøren beholder en kopi af overensstemmelseserklæringen i mindst et år regnet fra udstedelsesdatoen og foreviser den på anmodning for de kompetente myndigheder.
   3.   Overensstemmelseserklæringen kan være elektronisk.
   Artikel 5
   Ledelsessystem
   1.   Producenten indfører et ledelsessystem, hvormed opfyldelse af kriterierne i artikel 3 kan godtgøres.
   2.   Ledelsessystemet skal rumme dokumenterede procedurer for hvert af følgende aspekter:
   
               a)
            
            
               overvågning af kvaliteten af det nyttiggjorte glas, der kommer ud af nyttiggørelsesoperationen, jf. bilag I, del 1 (herunder prøveudtagning og analyse)
            
         
               b)
            
            
               modtagekontrol af det affald, der anvendes i nyttiggørelsesoperationen, jf. bilag I, del 2
            
         
               c)
            
            
               overvågning af behandlingsprocesser og -metoder, jf. bilag I, del 3
            
         
               d)
            
            
               feedback fra kunder om det nyttiggjorte glas' opfyldelse af kvalitetskravene
            
         
               e)
            
            
               opbevaring af resultaterne af overvågningen i litra a) til c)
            
         
               f)
            
            
               revurdering og forbedring af ledelsessystemet
            
         
               g)
            
            
               uddannelse af personale.
            
         3.   Ledelsessystemet skal også for hvert kriterium indeholde de specifikke overvågningskrav, der er nævnt i bilag I.
   4.   Et overensstemmelsesvurderingsorgan, jf. Europa-Parlamentets og Rådets forordning (EF) nr. 765/2008 (2), som er akkrediteret i overensstemmelse med den pågældende forordning, eller en miljøverifikator, som defineret i artikel 2, nr. 20, litra b), i Europa-Parlamentets og Rådets forordning (EF) nr. 1221/2009 (3), som er akkrediteret eller givet licens i overensstemmelse med nævnte forordning, skal kontrollere, at ledelsessystemet opfylder kravene i nærværende artikel. Denne kontrol udføres hvert tredje år. Kun verifikatorer med følgende akkrediterings- eller licensomfang baseret på NACE-koderne i henhold til Europa-Parlamentets og Rådets forordning (EF) nr. 1893/2006 (4) anses for have tilstrækkelig specifik erfaring til at udføre den kontrol, der er omhandlet i denne forordning:
   
               —
            
            
               * NACE-kode 38 (Indsamling, behandling og bortskaffelse af affald; materialenyttiggørelse), eller
            
         
               —
            
            
               * NACE-kode 23.1 (Fremstilling af glas og glasprodukter).
            
         5.   Importøren skal af sine leverandører kræve, at de indfører et ledelsessystem, der opfylder kravene i stk. 1, 2 og 3 og er kontrolleret af en uvildig ekstern verifikator.
   Leverandørens ledelsessystem skal certificeres af et overensstemmelsesvurderingsorgan med en vellykket gensidig evaluering for denne aktivitet, som er gennemført af det organ, der anerkendes i henhold til artikel 14 i forordning (EF) nr. 765/2008, eller en miljøverifikator, der er akkrediteret eller har fået licens af et akkrediterings- eller licensudstedelsesorgan i henhold til forordning (EF) nr. 1221/2009, som også er underlagt gensidig evaluering, jf. artikel 31 i nævnte forordning.
   Verifikatorer, der ønsker at operere i tredjelande skal indhente en særlig akkreditering eller licens, i overensstemmelse med de specifikationer, der er fastsat i forordning (EF) nr. 765/2008 eller forordning (EF) nr. 1221/2009 sammen med Kommissionens beslutning 2011/832/EU (5).
   6.   Producenten giver de kompetente myndigheder adgang til ledelsessystemet, når de anmoder om det.
   Artikel 6
   Ikrafttræden
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Den anvendes fra den 11. juni 2013.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 10. december 2012.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 312 af 22.11.2008, s. 3.
   
      (2)  EUT L 218 af 13.8.2008, s. 30.
   
      (3)  EUT L 342 af 22.12.2009, s. 1.
   
      (4)  EUT L 393 af 30.12.2006, s. 1.
   
      (5)  EUT L 330 af 14.12.2011, s. 25.
   
      BILAG I
      
         Kriterier for nyttiggjort glas
      
      
                  Kriterier
               
               
                  Krav til egenkontrol
               
            
                  
                     Del 1:   Kvaliteten af nyttiggjort glas fra nyttiggørelsesoperationen
                  
               
            
                  
                              1.1.
                           
                           
                              Det nyttiggjorte glas skal opfylde en kundespecifikation, en industrispecifikation eller en standard med henblik på direkte anvendelse i produktionen af glasmaterialer eller -genstande ved omsmeltning i glasproduktionsanlæg.
                           
                        
               
                  Kvalificeret personale kontrollerer, at hver sending opfylder den relevante specifikation.
               
            
                  
                              1.2.
                           
                           
                              Indholdet af ikke-glaskomponenter skal være som følger:
                              
                                          —
                                       
                                       
                                          Jernholdige metaller: ≤ 50 ppm
                                       
                                    
                                          —
                                       
                                       
                                          Ikke-jernholdige metaller: ≤ 60 ppm
                                       
                                    
                                          —
                                       
                                       
                                          Uorganiske stoffer, som ikke er metal eller glas:
                                          
                                                      —
                                                   
                                                   
                                                      < 100 ppm for nyttiggjort glas størrelse > 1mm
                                                   
                                                
                                                      —
                                                   
                                                   
                                                      < 1 500 ppm for nyttiggjort glas størrelse ≤ 1 mm
                                                   
                                                
                                    
                                          —
                                       
                                       
                                          Organiske stoffer: ≤ 2 000 ppm.
                                       
                                    Eksempler på uorganiske stoffer, som ikke er metal eller glas: keramik, sten, porcelæn, ildfast keramik.
                              Eksempler på organiske stoffer: papir, gummi, plastik, stof, træ.
                           
                        
               
                  Kvalificeret personale foretager visuel inspektion af hver sending.
                  Med passende intervaller, der kan genovervejes, hvis der sker væsentlige ændringer i procesforløbet, foretages en gravimetrisk analyse af repræsentative stikprøver af nyttiggjort glas, således at den samlede andel af ikke-glaskomponenter bestemmes. Ikke-glas-andelen analyseres ved hjælp af vejning efter mekanisk eller manuel (efter omstændighederne) frasortering af materialer under omhyggelig visuel inspektion.
                  Hvilken overvågningshyppighed der er passende, fastsættes under hensyntagen til følgende faktorer:
                  
                              —
                           
                           
                              det forventede variationsmønster (eksempelvis ud fra tidligere resultater)
                           
                        
                              —
                           
                           
                              den iboende risiko for variationer i kvaliteten af det affald, der anvendes i nyttiggørelsesoperationen og en eventuel efterfølgende behandling. Ubrugt affaldsglas med en forudsigelig sammensætning kræver formodentlig ikke så hyppig overvågning. Derimod vil affaldsglas fra blandet affaldsindsamling måske kræve hyppigere overvågning.
                           
                        
                              —
                           
                           
                              selve overvågningsmetodens præcision
                           
                        
                              —
                           
                           
                              hvor tæt andelen af ikke-glaskomponenter ligger på de ovenfor anførte grænseværdier.
                           
                        Processen for fastsættelse af overvågningshyppigheden bør som en del af ledelsessystemet dokumenteres og kunne auditeres.
               
            
                  
                              1.3.
                           
                           
                              Det nyttiggjorte glas må ikke frembyde nogen af de farlige egenskaber, der er opregnet i bilag III til direktiv 2008/98/EF. Det nyttiggjorte glas skal overholde koncentrationsgrænserne i Kommissionens beslutning 2000/532/EF (1) og må ikke overskride koncentrationsgrænserne i bilag IV til Europa-Parlamentets og Rådets forordning (EF) nr. 850/2004 (2).
                           
                        
               
                  Kvalificeret personale foretager visuel inspektion af hver sending. Hvis den visuelle inspektion fører til mistanke om mulige farlige egenskaber, træffes der sådanne yderligere overvågningsforanstaltninger, som er hensigtsmæssige, eksempelvis udtagning og analyse af stikprøver.
                  Personalet skal være uddannet i, hvilke potentielle farlige egenskaber der kan være forbundet med nyttiggjort glas, og hvilke materialekomponenter og hvilket udseende farlige egenskaber kan genkendes på.
                  Proceduren for genkendelse af farlige materialer skal være dokumenteret i ledelsessystemet.
               
            
                  
                     Del 2:   Affald, der bruges som udgangsmateriale i nyttiggørelsesoperationen
                  
               
            
                  
                              2.1.
                           
                           
                              Kun affald beregnet til materialenyttiggørelse fra indsamling af emballageglas, planglas eller blyfrit glasservice kan anvendes i nyttiggørelsesoperationen. Det indsamlede nyttiggjorte glas kan utilsigtet indeholde små mængder af andre typer glas.
                           
                        
               
                  Modtagekontrol af alt ankommende affald, der indeholder glas (ved visuel inspektion) og af ledsagende dokumentation foretages af kvalificeret personale, som er uddannet i, hvordan affald, der ikke opfylder kriterierne i dette punkt, genkendes.
               
            
                  
                              2.2.
                           
                           
                              Glasholdigt affald fra dagrenovation eller affald fra sundhedssektoren må ikke anvendes i nyttiggørelsesoperationen.
                           
                        
            
                  
                              2.3.
                           
                           
                              Farligt affald må ikke anvendes i nyttiggørelsesoperationen.
                           
                        
            
                  
                     Del 3:   Behandlingsprocesser og -metoder
                  
               
            
                  
                              3.1.
                           
                           
                              Det glasholdige affald skal være indsamlet, separeret og behandlet, og skal fra dette tidspunkt opbevares adskilt fra enhver anden type affald.
                           
                        
                              3.2.
                           
                           
                              Al behandling såsom knusning, sortering, separering eller rengøring, som er nødvendig for at forberede det nyttiggjorte glas til direkte brug (omsmeltning) i produktionen af glasmaterialer eller -genstande, skal være afsluttet.
                           
                        
               
                   
               
            
         (1)  EFT L 226 af 6.9.2000, s. 3.
      
         (2)  EUT L 229 af 30.4.2004, s. 1.
   
   
      BILAG II
      
         Erklæring om overensstemmelse med kriterierne for affaldsfasens ophør, jf. artikel 4, stk. 1
      
      
                  1.
               
               
                  Producent/importør af nyttiggjort glas:
                  Navn:
                  Adresse:
                  Kontaktperson:
                  Tlf.
                  Fax
                  E-mail:
               
            
                  2.
               
               
                  
                              a)
                           
                           
                              Betegnelse eller kode for det nyttiggjorte glas' kategori ifølge en industrispecifikation eller standard:
                           
                        
                              b)
                           
                           
                              de vigtigste tekniske bestemmelser i industrispecifikationen eller standarden, herunder overholdelse af produktkvalitetskravene vedrørende ikke-glaskomponenter ved affaldsfasens ophør, dvs. indholdet af jernholdige metaller, ikke-jernholdige metaller, uorganiske stoffer, som ikke indeholder metal og glas, samt organiske stoffer
                           
                        
            
                  3.
               
               
                  Sendingen af nyttiggjort glas opfylder industrispecifikationen eller standarden omhandlet i punkt 2
               
            
                  4.
               
               
                  Sendingens vægt i kg:
               
            
                  5.
               
               
                  Producenten af det nyttiggjorte glas benytter et ledelsessystem, som opfylder kravene i artikel 6 i forordning (EU) nr. 1179/2012, og som er verificeret af et akkrediteret overensstemmelsesvurderingsorgan eller af en miljøverifikator, eller — hvis det nyttiggjorte glas er ophørt med at være affald, inden det indføres i EU's toldområde — af en uvildig verifikator.
               
            
                  6.
               
               
                  Sendingen af nyttiggjort glas opfylder kriterierne i stk. 1-3 i artikel 3 i forordning (EU) nr. 1179/2012.
               
            
                  7.
               
               
                  Materialet i denne sending er udelukkende beregnet til direkte brug i produktionen af glasmaterialer eller -genstande, som produceres i en omsmeltningsproces.
               
            
                  8.
               
               
                  Erklæring fra producenten/importøren af det nyttiggjorte glas:
                  Jeg erklærer på tro og love, at oplysningerne er fuldstændige og korrekte.
                  Navn:
                  Dato:
                  Underskrift: